મહત્ત્વની વાત એ છે કે ક્રિકેટમાંથી આજે ક્રિકેટ રમનારા તો પૈસા કમાઈ જ રહ્યા છે પણ ક્રિકેટ ન રમનારા પણ પૈસા ઊભા કરી રહ્યા છે. ‘સટ્ટા’ નામનું દૂષણ લોકોમાં ઘર કરી ગયું છે. બૂકીઓ અને સટ્ટો લગાવનારો એક આખો વર્ગ હવે આપણા સમાજમાં પેદા થઈ ગયો છે. કયા ખેલાડીએ કેટલા રન માર્યા, કોણે કેટલી વિકેટ લીધી એ બધું ત્યારે જ જોવા-જાણવાનું મન થાય જ્યારે તમે તે ખેલાડી પર પૈસા લગાવ્યા હોય અને આજે ભારતના ગલ્લે-ગલ્લે આ સટ્ટો ચાલી રહ્યો છે. બુકીઓની વાત તો પછી આવે છે.